cyanic-selkie/wikianc huggingface dataset:
Gazit
Tradisjonellt har kibbutzen livnært seg av åkeravlingar, frukthagar, mandlar og olivenlundar.
Qerret
Qerret er ein tidlegare landkommune i regionen Shkodër i Albania. Etter ei admininistrasjonsreform i 2014 inngår han som ei kommunaleining i kommunen Pukë.
Ved folketeljinga i 2011 hadde den dåverande landkommunen Qerret 1 498 innbyggjarar.
Tidlegare administrativ inndeling
Fram til år 2000 var Qerret ein del av distriktet Pukë. Den dåverande landkommunen omfatta busetnadene:
Reddit
Reddit (stilisert som reddit) er ei sosial nyhendeside på internett. Brukarar kan i tillegg til å lese innhaldet på sida også poste eigne lenkjer til innhald på nettet eller leggje ut «self»-innlegg som innheld brukarlaga tekst. Andre brukarar kan deretter røyste «opp» eller «ned» dei publiserte innlegga, og dei mest framgangsrike lenkjene når då framsida.
Brukarane kan òg kommentere på lenker som er lagde ut og svare på andre kommentarar, som skapar eit «samfunn» (community). Reddit-brukarane kan dertil lage eigne innretta seksjonar som er kalla «subreddits».
Brunkolibri
Brunkolibri (Colibri delphinae) er ein kolibriart av «mangoar» i underfamilien Polytminae. Arten har eit vidt, men usamanhengande utbreiingsområde gjennom Mellom-Amerika, langs Andesfjella til Bolivia, i Tepui-området i fire land, samt ein isolert populasjon i Bahia, Brasil. Brunkolibrien har ingen underartar.
Skildring
Brunkolibrien er ein lite iaugefallande kolibri. Kroppslengda blir omtrent 11 til 12 cm vekta er 5,5 til 8 gram. Nebbet er relativt kort. Kjønna har like fjørdrakter, hannen har noko større lengdemål enn hoa bortsett frå lengda på nebbet. Vaksne brunkolibriar er hovudsakleg gråbrune, med fint farga grønt på ryggen. Ein lillafarga lapp strekkjer seg frå undersida av auget ned over øyredeksla. Ei brei skjeggstripe er brunkvit. Nedre og midtre del av strupeområdet glitrar grønt til blått. Nebbet er svart og beina mørkegrå. Ungfuglar skil seg frå vaksne med meir brunt til oransje på ryggen og mangel på blåfiolett farge på øyrelappen.
Utbreiing, habitat og føde
Denne arten lever i eit rikt utval av habitat over eit oppstykka utbreiingsområde som femnar om alle landa i Mellom-Amerika frå søraustlege Guatemala og Belize til Panama, fuktig og relativt lågt langs Andes frå Venezuela gjennom Colombia og Ecuador, i Peru og Bolivia langs fuktige, austlege sider av Andes. Eit anna større samanhengande utbreiingsområde går over Guayanaskjoldet med Gran Sabana i delstatane Bolívar og Amazonas i Venezuela. Området strekker seg vidare over nordlegaste Brasil og Guyana. Ein populasjon finst i Sucre i Venezuela og på Trinidad og Tobago og ein annan i Serra do Sincorá, Bahia, austlegaste Brasil. Her søkjer dei føde i utkantar av fuktige skogsområde, høg sekundærvegetasjon, elles halvopne habitat som kaffiplantasjar og andre opningar med høge tre som skaper skyggar. Dei føretrekkjer kuperte område og lågare fjellområde, men sesongmessig finst han av og til i låglandet. Høgda over havet varierer totalt mellom 100 og 2000 moh., men hekking skjer høgare enn 500-900 moh.
Brunkolibriar tar nektar frå eit stort utval av blomstrande relativt høge treslag, og mest frå dei med korte kronblad. Dette inkluderer treslag som Inga og Erythrina, men òg ei rekke slekter av epifyttar. Blomstrane er vanlegvis i dei midtre nivå til høgt oppe i trekronene. Av og til vitjar brunkolibriar også svært lågtveksande blomstrar. Dei er ekstremt territoriale og spesielt dominerande over andre, mindre kolibriartar. Dei jaktar jamleg på mindre insekt frå greina si i eit tre eller dei stiller i tretopphøgder og svingar seg ned for å fange insekta.
I samband med hekkesesongen samlast hannar i små til større flokkar i leik.
Status
IUCN har vurdert brunkolibrien til å vere livskraftig, storleiken på populasjonen er 0,5 til 5 millionar modne individ og trenden er avtakande. Arten blir rekna som sjeldan i utbreiingsområdet som dessutan er oppstykka.
Kennedy Cove
Kennedy Cove er ei vik i Wylie Bay, nord for Loudwater Cove. Ho er kalla opp etter Henry Kennedy, som var underdirektør i Peninsula System for Antarctic Services, og arbeidde òg for Antarctic Services Associates. Han leia ombygginga av M/V «Polar Duke» frå eit oljeartøy til forskingfartøy, i tillegg til ombygginga av erstattaren R/V «Laurence M. Gould».
Pythagório
Pythagório (gresk Πυθαγόρειο) er ein by og ein tidlegare kommune søraust på øya Sámos i periferieininga Sámos i periferien Dei nordlege egeiske øyane i Hellas. Pythagório vart innlemma i kommunen Sámos i 2011, men inngår frå 2019 som ei kommunaleining i kommunen Aust-Sámos.
Ved folketeljinga i 2011 hadde kommunaleininga Pythagório 7 996 innbyggjarar, medan tettstaden med same namn hadde 1 272 innbyggjarar.
Swahili i Eurovision Song Contest
Swahili i Eurovision Song Contest gjev oversyn over nytta av det swahili i Eurovision Song Contest. Den fyrste og førebels einaste gongen ein song på swahili har vorte framført i Eurovision Song Contest var i 2011 då Stella Mwangi representerte Noreg med «Haba Haba». Ingen av landa som kan delteke har swahili som offisielt språk.
Derek Leckenby
Derek «Lek» Leckenby var ein engelsk musikar og sologitarist, mest kjend som medlem av de engelske popgruppa Herman's Hermits.
Biografi
Leckenby var fødd i Leeds og byrja å studere til sivilingeniør på Manchester University før han slutta for å bli musikar. Han spelte med Manchester-bandet The Wailers då manageren Harvey Lisberg henta han til Herman's Hermits.
Han spelte på fleire av dei tidlege hittane til bandet og skriv songar i lag med Keith Hopwood, Peter Noone og Karl Green i bandet. Han likte godt produsenten deira Mickie Most, men ikkje at Most stundom brukte andre studiomusikarar på innspelingane deira, trass i at bandet var dugande på instrumenta sine. Leckenby spelte på alle førsteplassane bandet fekk i USA og Storbritannia og spelte soloen på «I'm Henery the Eighth, I Am».
James Beckford
James Beckford er ein tidlegare friidrettsutøvar frå Saint Mary Parish på Jamaica. Han vann to VM-sølv og eitt OL-sølv i lengdehopp i tida 1995-2003.
Aktiv
Den 20. mai 1995 i Odessa i den US-amerikanske delstaten Texas landa Beckford på 17,92 m, etter eit tresteghopp under gunstige vindtilhøve som berre mangla 6 cm på å tangere verdsrekorden i øvinga. Tidleg i august debuterte han i verdsmeisterskap med å verte sjettemann i tresteghopp då meisterskapen 1995 fann stad i Göteborg, over meteren bak Jonathan Edwards frå Storbritannia, som her sette ein verdsrekord som framleis gjeld i 2019. Om enn Beckford var ein framifrå tresteghoppar, deltok han ikkje i den øvinga i seinare meisterskapstevlingar. Fem dagar etter trestegtevlinga i VM, kneip Beckford sølvmedaljen i lengdehopp, centimeteren føre verdsrekordhaldaren Mike Powell frå USA.
Under Sommar-OL 1996 i Atlanta vann Beckford ein ny sølvmedalje i lengdehopp, og nett som i Göteborg-VM hadde ingen å stille opp mot gullmedaljøren. Den 5. april 1997 presterte han sitt livs lengste godkjende lengdehopp då han fekk målt 8,62 meter ved eit stemne i Orlando i Florida i USA.
Sidan heldt ikkje Beckford eit like høgt toppnivå. Han lukkast likevel vinne sølvmedaljen i VM 2003. Året etter presterte han årsbeste med 8,31 m ved OL i Aten, ein centimeter for kort til å vinne medalje.
Doping
I 1997 vart Beckford utestengd i tre månader frå tevlingar etter å ha testa positivt på det forbodne stoffet efedrin.
Clapton Chronicles: The Best of Eric Clapton
Clapton Chronicles: The Best of Eric Clapton er ei av mange samlelalbum av Eric Clapton. Albumet kom ut 12. oktober 1999 på Reprise Records. Det inneheldt to nye songar, «Blue Eyes Blue» og «(I) Get Lost».
Portishead i Somerset
Portishead har ei lang historie som fiskehamn. Han voks raskt på 1800-talet rundt hamneområdet. Eit kraftverk og ein kjemisk fabrikk vart bygd der på 1900-talet, men både hamna og industrifasilitetane er vorte mindre viktige med tida, og er omgjort til marina og bustadområde.
Herman's Hermits
Herman's Hermits er eit engelsk beatband som vart skipa i Manchester i 1964.
Bandet heitte opphavleg Herman & The Hermits og vart oppdaga av Harvey Lisberg, som vart manageren deira. Lisberg sende ein returflybillett til Mickie Most slik at han kunne kome til London for å sjå bandet spele i Bolton. Most vart produsenten til gruppa og kontrollerte kva dei gav ut. Han la vekt på eit enkelt, ikkje-trugande og reint image, sjølv om bandet opphavleg spelte R&B-songar. Dette gjorde Herman's Hermits til eit særs populært band midt i 1960-åra.
Den første hitten deira var ein versjon av Earl-Jean sin «I'm into Something Good» (skriven av Gerry Goffin og Carole King), som nådde toppen av UK Singles Chart og 13. plassen i USA seint i 1964. Dei nådde aldri toppen av den britiske singellista igjen, men hadde to songar på toppen av amerikanske Billboard Hot 100-lista med «Mrs. Brown, You've Got a Lovely Daughter» (opphavleg av Tom Courtenay frå 1963) og «I'm Henry the Eighth, I Am» (ei britisk revyvise av Harry Champion frå 1911, som den irske bestefaren til Peter Noone hadde sunge då Noone var ung). Desse songane var retta mot den amerikanske fansen og Noone overdreiv Manchester-dialekten sin.
I USA vart platene deira gjevne ut på MGM, eit selskap som ofte fekk artistane dei signerte til å spele i filmar. Hermits spelte i fleire MGM-filmar, som When the Boys Meet the Girls (1965) og Hold On! (1966). Dei deltok òg i filmen Mrs. Brown You've Got a Lovely Daughter (1968).
Herman's Hermits fekk fire hittar inn på topp 3 i USA i 1965, med dei tidlegare nemnte førsteplassane og «Can't You Hear My Heartbeat» (2. plass i USA). Dei spelte inn The Rays-songen «Silhouettes» (5. plassen i USA), Sam Cooke-songen «Wonderful World» (4. plassen i USA), «Just a Little Bit Better» (7. plassen i USA) og «A Must to Avoid» (8. plassen i USA) i 1965; «Listen People» (3. plassen i USA), George Formby sin «Leaning on a Lamp Post» frå Me and My Girl (9. plassen i USA) og Ray Davies-songen «Dandy» (5. plassen i USA) i 1966; og «There's a Kind of Hush» (4. plassen i USA) i 1967.
Gruppa spelte på The Ed Sullivan Show, The Dean Martin Show og The Jackie Gleason Show. Etter 1967 dalte suksessen i USA, men dei fekk fleire hitsinglar i Storbritannia frå 1967 til 1970. Då gruppa gav ut det siste albumet sitt i 1960-åra, Rock 'n' Roll Party, var suksessen deira i USA historie og albumet kom ikkje ut på MGM der. Peter Noone slutta i bandet i 1971. Herman's Hermits fortsette i 1973 og drog på ein turné i USA. Ei seinare besetning med sologitaristen Derek Leckenby og trommeslagaren Barry Whitwam som dei einaste attverande originale medlemmane, varma opp for The Monkees på turneane deira i 1980-åra i USA. Bandet er framleis aktiv i dag, men Whitwam er det einaste attverande, originale medlemmet.
1963–1971
Herman's Hermits oppstod frå to forskjellige lokale band. Keith Hopwood (rytmegitar, korvokal), Karl Green (sologitar, korvokal), Alan Wrigley (bass), Steve Titterington (trommer) og Peter Noone (solovokal) kom frå The Heartbeats. Den då 15 år gamle Peter Noone hadde alt hatt erfaring som skodespelar i den populære britiske såpeoperaen Coronation Street. Derek «Lek» Leckenby (sologitar) og Barry Whitwam (trommer) (fødd Jan Barry Whitwam) kom seinare inn frå ei anna lokal gruppe, The Wailers. Whitwam erstatta Titterington på trommer, Green byta til bassgitar (erstatta Wrigley) og Leckenby tok over for Green som sologitarist. Etter Leckenby kom inn i bandet fekk gruppa ein avtale med produsenten Mickie Most og fekk kontrakt med EMI sitt Columbia i Europa og MGM Records i USA. Bandnamnet kom frå ein likskap mellom Noone og Sherman i teikneserien Rocky and Bullwinkle. Sherman vart forkorta til Herman, og bandet vart så Herman and his Hermits, som kort tid etter vart forkort vidare til Herman's Hermits. Bandet spelte på dei fleste singlane sine, inkludert «I'm into Something Good», «Listen People», «Can't You Hear My Heartbeat», «Leaning on a Lamp Post», «Mrs. Brown, You've Got a Lovely Daughter», «A Must to Avoid», «You Won't Be Leaving» og «I'm Henry VIII, I Am» (sistnemnte vart sagt å vere «den raskast seljande songen i historia»). Leckenby spelte solo på «Henry», og Hopwood spelte rytmegitar på «Mrs. Brown».
Trass i at gruppa var dugande musikarar, vart somme av singlane spelte inn med studiomusikarar – inkludert Big Jim Sullivan, Jimmy Page, John Paul Jones, Vic Flick og Bobby Graham – med bidrag frå bandet. Mickie Most brukte studiomusikarar på mange innspelingar han spelte — dette var vanleg praksis på denne tida. Sjølv respekterte grupper som The Yardbirds måtte bruke studiomusikarar (utanom Jimmy Page) på dei fleste Most-produserte innspelingane.
Albumet Blaze frå 1967 fekk god kritikk, men nådde berre så vidt Topp 100 i USA og kom ikkje ut i Storbritannia.
Sidan 1971
Då Noone slutta i gruppa i 1971 fortette Hermits, først med songaren Pete Cowap. Dei fekk kontrakt med RCA Records i Storbritannia og spelte inn to singlar i Strawberry Studios og eit album som ikkje kom ut (med namnet Sour Mash) produsert av Eric Stewart. Dei gav så ut singlar for Buddah, Private Stock og Roulette, med liten suksess. Ein kort periode att med Noone, Whitwam, Leckenby og Green (som tok over solovokalen fram til han gav seg i 1980) fortsette åt urnere med nyare medlemmer, inkludert Rod Gerrard (tidlegare med Wayne Fontana & the Mindbenders og Salford Jets).
Hopwood og Leckenby starta sidan eit musikkføretak, Pluto Music, som framleis er i drift og hovudsakleg driv med musikk til reklamefilmar og animasjonsfilmar. Hopwood har sidan blitt filmmusikkomponist.. Green har blitt manager for lydsystem for konsertar i London.
Bandmedlemmar
Originalmedlemmar er i utheva skrift.
Killermet Cove
Killermet Cove er den sørlegaste av to viker på vestsida av Bryde Island, utanfor vestkysten av Graham Land. Vika er nedteikna på eit argentinsk kart frå 1950. Ho fekk dette namnet av United Kingdom Antarctic Place-Names Committee (UK-APC) i 1960 fordi tre medlemmar av Falkland Islands Dependencies Survey (FIDS) vart jaga inn i denne vika i gummibåtane sine av seks spekkhoggarar medan dei segla rundt Bryde Island i mai 1957.
Dactylorhiza russowii
Systematikk
Dactylorhiza russowii høyrer truleg til kongsmarihand-gruppa D. majalis. Heile gruppa er tetraploid og har truleg kome til ved hybridisering mellom dei to diploide plantene engmarihand (D. incarnata) og skogmarihand (D. maculata ssp. fuchsii), kopla med dobling av kromosomtalet.
D. russowii har vore registrert i alle landa i Baltikum. I Litauen er han no rekna til D. traunsteineri, som er eit synonym for lappmarihand. Ei kartlegging i Estland i 2005 konkluderte òg med at registrerte funn av D. russowii skulle reknast til D. traunsteineri. I Latvia, Estland og i Plants of the World Online er han likevel framleis rekna som ein eigen art.
Utbreiing
I Estland (estisk namn Russowi sõrmkäpp) veks D. russowii spreidd over det meste av landet og har status som sårbar (VU). I Latvia (latvisk namn rusova dzegužpirkstīte) veks han spreidd og er temmeleg sjeldan, men står ikkje som truga på den latviske raudlista. I Litauen veks D. traunsteineri (litauisk namn siauralapė gegūnė) spreidd søraust og vest i landet og er rekna som sterkt truga (EN).
Hybridar
I Estland er det registrert hybridar mellom Dactylorhiza russowii og grasmarihand (Dactylorhiza incarnata ssp. incarnata × russowii).
Victor Lindelöf
Victor Jörgen Nilsson Lindelöf er ein svensk fotballspelar som i 2018 spela for det svenske landslaget og for Manchester United i engelsk Premier League. Han vart seriemeister i Portugal med Benfica i 2014, 2016 og 2017.
Brackley Beach
Brackley Beach, tidlegare Brackley Point, er eit lite kanadisk landbrukssamfunn som ligg sentralt på nordkysten av Prince Edward Island, om lag 10 km nord for tettstaden Brackley, som har gitt staden namn.
Brackley Beach grenser til Prince Edward Island nasjonalpark i nord. Her finst det ei rekkje ulike kyst-, våtmarks- og skoghhabitat som hyser mange ulike plantar og dyr.
Brackley Beach-området vart ein populær feriestad på slutten av 1800-talet, og kyststripa vart ein del av nasjonalparken som vart oppretta i 1937. Aktivitetar inkluderer havfiske, sykling, kano- og kajakkleige, riding, camping. Staden har restaurantar og mjølkebarar i tillegg til den einaste drive-in-kinoen på Prince Edward Island.
Astri Kleppe
Astri Cecilie Margarethe Kleppe  er ein norsk forfattar og fysikar. Ho debuterte i 1990 med diktsamlinga Bilder tegnet i dagslys, og har seinare gjeve ut tre andre diktsamlingar og ei novellesamling. Astri Kleppe har òg ein doktorgrad i teoretisk fysikk frå universitetet i Lund frå 1997 (Some Aspects of Chirality) og jobbar med fysikk ved sida av forfattarkarrieren sin.
J.D. Sumner
John Daniel «J. D.» Sumner var ein amerikansk gospelsongar, låtskrivar og musikkorganisator kjend for bassrøysta si. Han var kjend for gruppa si J.D. Sumner and the Stamps Quartet og for sambandet til The Blackwood Brothers og Elvis Presley.
Sumner song den siste tonen på Elvis Presley-songen «Way Down», ein C1. Vokalrekkjevidda hans strekte seg under den lågaste spelbare tonen på eit piano, og nådde tonen G0 i eit 26 sekundar lang sekvens der han syng ein fallande, glidande tone på ein konsert for Presley. Det er blitt hevda at han nådde Ess0 i eit konsertopptak for The Blackwood Brothers, men dette er ikkje verifisert.
Låtskriving
Sumner skreiv meir enn 700 songar, som:
Marcus Thomsen
Marcus Thomsen er ein norsk friidrettsutøvar som åra 2017-20 og i 2022 vart norsk meister i kulestøyt. Den 11. juni 2020 sette han personleg rekord med 21,03 meter på Bislett stadion i Oslo. 1. februar 2021 forbetra han rekorden i øvinga til 21,09 meter ved ei innandørs-tevling i Växjö. Under VM i friidrett 2022 i Eugene vart han tiandemann med 20,66 meter, nokre veker seinare kom han på niandeplass i europameisterskapen i friidrett på moderate 19,91 m.
Rothwell i Northamptonshire
Rothwell  er ein marknadsby i grevskapet Northamptonshire i England. Han har kring 8000 innbyggjarar og ligg sør for Desborough, søraust for Market Harborough, sørvest for Corby og nordvest for den større byen Kettering.
Tidlegare kommunar i Finland
Dette er ei liste over tidlegare kommunar i Finland. Lista omfattar kommunar som har opphøyrd gjennom kommunesamanslåingar, kommunar som vart avstått til Sovjetunionen etter andre verdskrigen og kommunar som berre har bytt namn.
For å spare plass er landskommun og det finske tilsvarande maalaiskunta forkorta til lk ogmlk.
Peter Noone
Peter Blair Denis Bernard Noone er ein engelsk songar-låtskrivar, gitarist, pianist og skodespelar, mest kjend som Herman i den suksessrike 60-talsgruppa Herman's Hermits.
Tidleg liv
Noone var fødd i Davyhulme i Lancashire, som nummer to av fem barn.
Han spelte i fleire skodespelarroller på fjernsyn, mellom andre Stanley Fairclough i såpeoperaen Coronation Street. Noone studerte song og drama på Manchester School of Music, der han fekk prisen som «eineståande ung musikar».
Herman's Hermits
Tidleg i karrieren brukte han scenenamnet Peter Novac. Då han var 15 år gammal vart han songar, talsmann og frontmann i Herman's Hermits, som vart oppdaga av Harvey Lisberg. Som «Herman» vart den fotogene Noone avbilda på mange internasjonale magasin, inkludert Time i lag med andre personar som synte dei nye andleta i popmusikken.
Dei klassiske hittane hans omfatta «I'm into Something Good», «Mrs. Brown, You've Got a Lovely Daughter», «I'm Henry the Eighth, I Am», «Silhouettes», «Can't You Hear My Heartbeat», «Just a Little Bit Better», «Wonderful World», «There's a Kind of Hush», «A Must to Avoid», «Listen People», «The End of the World» og «Dandy». Herman’s Hermits selde meir enn 60 millionar plater med 14 gullsinglar og sju gullalbum. To gonger vart bandet kåra til «årets artist» av magasinet Cashbox i USA.
Som Herman spelte Noone på hundrevis av fjernsynsprogram, som programma til Ed Sullivan, Jackie Gleason, Dean Martin og Danny Kaye. Han spelte i ABC sin musikalversjon av The Canterville Ghost, Hallmark Hall of Fame sin presentasjon av den klassiske Pinocchio (der han hadde hovudrolla), og tre filmar for MGM: Mrs. Brown, You've Got A Lovely Daughter, Hold On! og When The Boys Meet The Girls.
Solokarriere
Noone gav seg i Herman's Hermits i 1971 og spelte inn fire singlar for britiske RAK Records, ein singel for Philips, og fleire singlar for det vesle britiske selskapet Bus Stop Records. Den første RAK-singelen hans, «Oh! You Pretty Things», nådde 12. plassen på UK Singles Chart. Denne var skriven av David Bowie, som òg spelte piano på songen. I 1974 nådde Noone 15. plassen på Easy Listening-lista i USA og 101. plassen på poplista med «Meet Me on the Corner Down at Joe's Cafe» for Casablanca Records. I 1989 nådde han 19. plassen på Adult Contemporary-lista i USA med soloinnspelinga hans med «I'm Into Something Good» frå filmen The Naked Gun: From the Files of Police Squad!. I 1980 gav Noone ut soloalbumet One of the Glory Boys. Noone spelte som Frederic i New York Shakespeare Festivals sin Broadway-produksjon av Pirates of Penzance.
The Tremblers
Noone leia ei kortvarig new wave-gruppe kalla The Tremblers som turnerte i 1980 og gav ut eitt album, Twice Nightly. I lag med Noone var bandmedlammane Greg Inhofer (klaverinstrument), Robert Williams (trommer, tidlegare i The Pop), George Conner (sologitar) og Mark Browne (bass). I følgje plateomslaget deltok òg andre musikarar på albumet som Tom Petty sitt Heartbreakers, bandet til Elton John, Daryl Dragon og Dave Clark.
Herman's Hermits igjen
Sidan 1980-åra har Peter Noone spelt under namnet Herman's Hermits starring Peter Noone.
Lagarrigue Cove
Lagarrigue Cove er ei lita vik sør for Spigot Peak i Errera Channel ved Danco Coast. Namnet vart foreslått av Den argentinske marinen og godkjend av argentinske styresmakter i 1956 og erstatta det provisoriske namnet «Puerto Lote». VIka vart kalla opp etter kokken på Den argentinske antarktisekspedisjonen 1947-48 som forsvann i ein bresprekk i nærleiken.
Black Moses
Black Moses er det femte studioalbumet til den amerikanske soulartisten Isaac Hayes. Det er eit dobbeltalbum gjeve ut på Stax Records-etiketten Enterprise i 1971. Det er oppfølgjaren til det suksessrike filmmusikkalbumet til Hayes for Shaft (som òg var eit dobbeltalbum) og inneheld Hayes sin versjon av hitsingelen til The Jackson 5, «Never Can Say Goodbye». Hayes-versjonen vart òg ein hit og nådde 22. plassen på Billboard Hot 100.
Bakgrunn
I tillegg til «Never Can Say Goodbye», var andre songar på Black Moses coverversjonar av songar gjort populære av The Carpenters («(They Long to Be) Close to You», Toussaint McCall («Nothing Takes the Place of You»), The Friends of Distinction («Going in Circles»), Dionne Warwick («I'll Never Fall in Love Again») og Little Johnny Taylor («Part Time Love»). Hayes kalla Black Moses det mest personlege albumet hans.
Den same samplinga frå «Ike's Rap II» vart nytta i fire forskjellige songar omtrent samstundes i midten av 1990-åra: «Hell Is Around The Corner» av Tricky, «Glory Box» av Portishead, «Jorge da Capadócia» og «Salve», begge av den brasilianske rapgruppa Racionais MC's. «Ike's Rap II» vart òg sampla av Alessia Cara på songen hennar «Here» i 2014.
Albumtittelen kom frå kallenamnet til Stax-sjefen Dino Woodward på Hayes, som han gav musikakren etter å ha samanlikna effekten musikken hans hadde på det svarte publikummet med den bibelske personen Moses. Den då djupt kristne Hayes prøvde å unngå dette kallenamnet og meinte det var «vanheilag», sjølv om journalisten Chester Higgins populariserte kallenamnet «Black Moses» i ein artikkel han skreiv om Hayes for Jet. Hayes såg sidan «Black Moses» som eit symbol for black pride: ''«Svarte menn kan endeleg stå opp og vere menn fordi her er Black Moses; han er personifiseringa av svart maskulinitet. Lenkjer som ein gong representerte trelldom og slaveri kan no vere teikn på makt og styrke og seksualitet og manndom»''
Larry Shaw, som leia marknadsføringa til Stax, kom opp med ideen om å kalle albumet Black Moses. Han og Bar-Kays-medlemmmet Ron Gordon kom på at albumet burde kunne brettast ut og syne eit bilete av Hayes kledd i bibelskinspirerte klede som «Svarte Moses».
Bernhardine Catharine Brun
Bernhardine Catharine Brun var ei norsk guvernante og diktar frå Fjelberg. Ho var den fyrste til å gje ut ei  diktsamling på landsmål. Brun gav ut Nogle Decemberfrembringelser i Landsmaalet fra det sydligste Søndhordland i 1857.
Winterbourne Gunner
Winterbourne Gunner er ein landsby i Wiltshire i England, omlag 6 km nordaust for Salisbury. Landsbyen ligg nær elva Bourne, A338-vegen og landsbyen Winterbourne Dauntsey. Landsbyen er del av kommunen Winterbourne parish som blei skipa i 1934 av dei tre gamle sokna Winterbourne Earls, Dauntsey and Gunner.
Det britiske forsvaret har eit ABC-våpensenter der, som organiserar øving for personell i tilfelle det oppstår situasjonar som involverar kjemisk, biologisk, eller kjernefysiske stridsmiddel.
Myrna Smith
Myrna Yvonne Smith var ein amerikansk låtskrivar og songar, som var med å skrive mange songar for Carl Wilson på soloalbumet hans Carl Wilson i 1981, i tillegg til eit par songar på soloalbumet hans Youngblood i 1983. Ho var òg medlem av Sweet Inspirations, som tidlegare song for Elvis Presley.
Johan Gørbitz
Johan Gørbitz var ein norsk målar.
Bakgrunn og virke
Gørbitz var fødd 8. september 1782 i Sandviken ved Bergen. I 1798 blei han send til København for å utvikla dei kunstnariske evnene sine, som han tidleg hadde lagt for dagen. I 1802 måtte han avbryta studiane ved kunstakademiet, og vende heim til Bergen, der han verka som portrettmålar fram til 1805. 1805–1807 var han igjen i København for å fortsetja utdanninga, men reiste så til Dresden og vidare til Wien, der portrettet hans av den danske chargé d'affairen Nissen vekte stor merksemd og skaffa han mange bestillingar. I 1809 flytta han til Paris, der han vart verande i mange år som populær portrettmålar. Fyrst i 1836 vende han tilbake til Noreg, og busette seg då i Christiania, der han levde tilbaketrekt resten av livet.
Gørbitz er særleg kjent for portretta sine av Niels Henrik Abel og Camilla Collett. Gørbitz gate i Sandviken i Bergen og i Oslo er oppkalla etter han.
Libois Bay
Libois Bay er ei vik på vestsida av Cholet Island med innløp mellom Rozo Point, nordvestenden av Cholet Island, og Paumelle Point, nordvestenden av Booth Island i Wilhelm Archipelago. Ho vart først kartlagd av Den franske antarktisekspedisjonen, 1903–05, og vart namngjeven av Charcot etter F. Libois, andremekanikar og snikkar på skipet «Francais».
Fushë-Arrëz
Fushë-Arrëz er ein by og ein kommune i regionen Shkodër i Albania. Kommunen ligg nord i landet og grenser i sør mot regionen Lezhë, i aust og nord mot Kukës.
Kommunen vart oppretta gjennom ei admininistrasjonsreform i 2014, ved at den tidlegare bykommunen Fushë-Arrëz vart slått saman med landkommunane Fierzë, Blerim, Qafë-Mali og Iballë. Dei tidlegare kommunane inngår no som kommunaleiningar i den nye storkommunen. Kommunen har hovudsete i Fushë-Arrëz.
Ved folketeljinga i 2011 hadde den dåverande bykommunen 2 513 innbyggjarar, medan dei fem kommunane som i dag utgjer storkommunen Fushë-Arrëz, til saman hadde 7 405 innbyggjarar.
Tidlegare administrativ inndeling
Fram til år 2000 var dei tidlegare by- og landkommunane ein del av distriktet Pukë. Den dåverande bykommunen omfatta sjølve byen Fushë-Arrëz og busetnadene:
Langmuir Cove
Langmuir Cove er ei vik på nordenden av Arrowsmith Peninsula i Graham Land. Ho vart namngjeven av United Kingdom Antarctic Place-Names Committee (UK-APC) etter Irving Langmuir (1881–1957), ein amerikansk fysikar som studerte snødanning.
Trondheim katolske stift
Trondheim katolske stift eller Trondheim Stift – Midt-Norge er eit katolsk prelatur med sete i Trondheim. Det er leia av ein biskop, men har ikkje status som bispedøme. Av di meininga med nemninga «prelatur» er ukjend for dei fleste i Noreg, vart nemninga «stift» vald i staden.
Stiftet femnar om dei som er medlemar av den romersk-katolske kyrkja i fylka Møre og Romsdal, Sør-Trøndelag og Nord-Trøndelag. I sør grensar stiftet til Oslo katolske bispedømme, i nord til Tromsø katolske stift med sete i Tromsø. Sokna i Trondheim katolske stift er Trondheim, Kristiansund, Levanger, Molde, Ålesund.
Gevat
Gvat eller Gevat (hebraisk גְּבַת) er ein kibbutz nord i Israel nær Migdal HaEmek i Jezreeldalen. Han er ein del av Jezreeldalen regionale kommune. I 2006 hadde han eit folketal på 670. Innbyggjarar i Gvat starta Plastro, ein av dei største produsentane av dryppvatningssystem.
Historie
Kibbutzen vart grunnlagd den 28. november 1926 av ei gruppe pionerar under den fjerde Aliyah frå Pinsk i Polen, inkludert Haim Gvati, seinare ein minister i den israelske regjeringa. In 1922 danna dei første innbyggjarane ein Kvutza til minne om 35 medlemmar i det jødiske samfunnet i Pinsk som art drepen av den polske hæren den 5. april 1919 under Pinsk-massakren. Kibbutzen vart kalla opp etter Givta, ein by nær Tzippori i perioden til Det andre tempelet. I 1931 vart det planlta ein skog til minne om offera etter Pinsk-massakren nær Gvat, med støtte frå Jewish National Fund og donasjonar frå det jødiske samfunnet i Pinsk. Kibbutzen vart grunnlagd den på klassiske sionist-sosialistiske prinsipp og fram til i dag har ikkje staden hatt ei synagoge. Gvat fekk seinare med seg folkf rå Poalei Zion-rørsla frå Pinsk og området rundt, i tillegg til medlemmar av HaHalutz frå Polen og Tyskland.
Den 6. oktober 1973, under Jom kippúr-krigen, råka sovjetiskproduserte FROG-7-missil sendt opp frå Syria Gvat, truleg med ein nærliggande flyplass som mål. Trass i store skadar på bygningane, var det ingen dødsfall, sidan innbyggjarane hadde sove i bomberom.
Demografi
I 2006 hadde Gvat eit folketal på 670.
Ballet Shoes
Ballet Shoes er ein britisk fjernsynsfilm frå 2007. Han er omarbeidd av Heidi Thomas frå romanen Ballet Shoes frå 1936, som er skriven av Noel Streatfeild. Filmen blei produsert av Granada Productions og hadde premiere på BBC One 26. desember 2007. Han er regissert av Sandra Goldbacher. Ei tidlegare filmatisering av Ballet Shoes blei produsert i serieformat av BBC i 1975 og regissert av Timothy Combe.
Produksjon
I juli 2007 blei det kunngjort i ei pressemelding at filminga skulle byrje i august same året. Manusforfattar og produsent Heidi Thomas kalla framdriftsplanen «drepande». Både Victoria Wood og Thomas skildra Streatfeilds roman som ei bok dei lenge hadde sett høgt.
Kringkasta og kommersielle utgjevingar
Filmen blei utgjeven på DVD i Europa i Region 27. januar 2008.
Sedgefield
Sedgefield er ein by i grevskapet County Durham i England. Han har kring 4500 innbyggjarar.
Kjelder
Sedgefield Sedgefield
Finn Øen
Øen var fødd i Vik i Sogn og Fjordane. Han blei vald inn på Stortinget for Bergen i 1950, men blei ikkje gjenvalt i 1954. Han hadde tidlegare vore vara-representant 1945–1949. Øen sat i arbeidsutvalet i Bergen bystyre frå 1945 til 1951.
Hinnebegerfamilien
Hinnebegerfamilien eller fjørekollfamilien (Plumbaginaceae) er ein plantefamilie i nellikordenen.
Artane i familien er som regel fleirårige urter, men kan òg vera buskar eller lianar. Blada sit grunnstilt eller spreitt. Dei er enkle med heil eller fliket bladrand. Akselblad manglar. Oppbygginga av blomestandane varierer mykje. Blomane er tvikjønna, femtalige, aktinomorfe, undersitjande og ofte distyle. Pollineringa blir utført av insekt. Begeret er hinneaktig og sit igjen på frukta. Kronblada er vakse saman, men nokre gongar berre ved basis. Frukta er ein kapsel med eitt frø.
Desse plantane veks ofte på salthaldig jord i område med steppe eller halvørken og på havstrender. Saltoverskotet blir skilt ut i kjertlar på blada. Familien er kosmopolitisk utbreidd frå Arktis til tropane, men dei fleste artane finst i områda frå middelhavslanda til Sentral-Asia. I Noreg veks fire artar naturleg: fjørekoll, sibirkoll, strandrisp og marrisp.
Nokre artar i slektene Ceratostigma, Plumbago, Armeria og Limonium blir dyrka som prydplantar, men elles har familien lita økonomisk tyding.
I eldre botaniske system som Cronquist- og Takhtajan-systema var hinnebegerfamilien den einaste familien i ordenen Plumbaginales. Nokre bygningstrekk minner om nøkleblomfamilien (Primulaceae), og nokre botanikarar meinte at det kunne vera ein slektskap. Molekylærgenetiske studiar viser at hinnebegerfamilien høyrer til i nellikordenen som systergruppe til slireknefamilien, og det er ikkje nokon nær slektskap på nøkleblomfamilien, som no tilhøyrer lyngordenen.
Delgrupper
Hinnebegerfamilien er delt i to underfamiliar med til saman 20 slekter og 836 artar. Moharrek et al. synonymiserte i 2017 åtte små slekter frå Sentral-Asia med Acantholimon:
Richard Sterban
Richard Anthony Sterban er ein USA-amerikansk bass-songar som vart med i country- og gospelkvartetten The Oak Ridge Boys i 1972. Før dette turnerte Sterban med J.D. Sumner and The Stamps Quartet, som song for Elvis Presley på den tida. Sterban vart mest kjend for sin «oom-pa-pa-oom-pa-pa-mow-mow»-bassolo på Oak Ridge Boys-singelen «Elvira» i 1981 og song solo på eit utval av songane til gruppa, mellom anna ein versjon av The Righteous Brothers-songen «Dream On.
Lauzanne Cove
Lauzanne Cove er ei vik som ligg like sør for Guyou Islands på sørsida av Flandres Bay, langs nordaustkysten av Kiev Peninsula i Graham Land. Ho vart først kartlagd av Den franske antarktisekspedisjonen, 1903–05, under Charcot, som namngav ho etter Stephane Lauzanne, som var sjefredaktør i den franske avisa Le Matin, 1900-15.
My Week with Marilyn
My Week med Marilyn er ein britisk dramafilm frå 2011 regissert av Simon Curtis og skriven av Adrian Hodges. Mellom skodespelarane er Michelle Williams, Kenneth Branagh, Eddie Redmayne, Dominic Cooper, Dougray Scott, Judi Dench og Emma Watson.
Filmen byggjer på to bøker av Colin Clark og tek for seg ei veke i livet til Marilyn Monroe (spelt av Wiliams) i 1957 under innspelinga av filmen The Prince and the Showgirl saman med Laurence Olivier (Branagh). Denne veka blei Monroe følgd rundt i london av Clark (Redmayne) etter at mannen hennar Arthur Miller (Dougray Scott) hadde reist tilbake til USA.
For rolla si som Monroe vann Williams Golden Globe-prisen for beste kvinnelege skodespelar (Golden Globe Award for Best Actress in a Motion Picture – Comedy or Musical), og blei nominert til beste kvinnelege skodespelar for Oscarprisen og British Academy Film Awards.
Jean-Baptiste-Ange Tissier
Jean-Baptiste-Ange Tissier var ein fransk målar på 1800-talet.
Han måla portrett i romantisk stil, og var ein av dei offisielle målarane under det andre keisarriket i Frankrike.
Liv
Ange Tissier blei fødd i Paris med foreldre frå Soissons. Han gjekk på skule i Soissons før han tok vidaregåande studiar i Laon. I 1835 blei han elev hjå målarane Ary Scheffer og Paul Delaroche og ved École des beaux-arts i Paris.
Verk
Ange Tissier stilte ut ved Parissalongen frå 1838. I 1841 synte han fram Nymphe endormie surprise par deux faunes, i 1842 Portrait de Mme A..., i 1844 Tête de Vierge og i 1845 Mater Dolorosa. Han deltok også ved salongen i 1846 (Le Christ portant sa croix), 1847 (Portrait de Mme Hersart du Buron), 1849 og 1851 (to kvinneportrett), 1853 (Portrait d'Abd-el-Kader, 1852, musée de Versailles) og 1857 (Portrait du général Mayran, musée de Versailles).Ved salongen i 1861 synte han fram to portrett og to av dei best kjende måleria sine: Une Algérienne et son esclave (1860, 130 × 97 cm, Paris, musée du quai Branly), eit orientalistisk verk, og Le Prince-président visitant Abd-el-Kader au château d’Amboise (musée de Versailles), eit stort gruppeportrett som æra Napoléon III. I 1866 synte han fram endå eit verk i same stil: L'achèvement du Louvre (L'empereur approuvant les plans présentés par M. Visconti), måla året før på oppdrag frå staten. Dette året viste han òg fram Portrait de la supérieure générale des sœurs de Sainte-Marie de la Famille. I 1868 synte han fram to studiar (Jeune fille og Mendiant breton). Ved salongen i 1869 stilte han ut portrette Italienne som også blei kjøpt av staten.Året etter synte han fram to portrett. I 1872 og 1873 presenterte han Portrait de M. O. de V. og i 1875, L'attente, Le sourire og Portrait de la baronne de J.. I 1876 blei Portrait de M. L. P stilt ut ved salongen.Verka til Tissier vann prisar i 1845 (medalje av tredje klasse), 1847 et 1848 (medalje av andre klasse), 1855 (tredje klasse) og 1861 (andre klasse).
Dvergsnipe
Dvergsnipe er ein fugleart i snipefamilien.
Leith Cove
Leith Cove er ei vik i den nordaustlege delen av Paradise Harbor i Antarktis, langs vestkysten av Graham Land. Ho vart truleg namngjeven av kvalfangarar som opererte i nærleiken etter Leith i Skottland, som var heimehamna til kvalfangarselskapet Salvesen and Co..
Jean-Baptiste-Ange Tissier
Verk
I 1852 dekorerte han saman med Charles Landelle og Jean Gigoux venteromma til revisjonsretten og statsrådet ved Palais d’Orsay med allegoriske bilde. I 1867 blei Ange Tissier tildelt Æreslegionen. Saman med Alfred de Dreux, Ernest Meissonier, Adolphe Yvon og Franz Xaver Winterhalter var han ein av målarane Napoléon III rekna som dei meste gåverike tenarane til den keisarlege æra.
Elevar
Tissier hadde særleg mange kvinnelege elevar som svenske Amalia Lindegren (før 1853) og Kerstin von Post (før 1864), norske Marie Helene Aarestrup (rundt 1859) og Aasta Hansteen (rundt 1856), amerikanske Elizabeth Gardner (rundt 1865) og Suzanne Porter, peruvianske Maria Rebeca Oquendo, polske Nathalie de Mool (før 1868) og franske Marie Gallois, fødd Durand eller Durant (før 1857), Victorine Régnier, fødd Barbier (før 1861), Alix Duval (før 1868), Marie-Amélie Chartroule (kjend som Marc de Montifaud), Élisa-Marguerite Guy (før 1870), Léonie Debette, fødd Adam, Marie Chevalier, Gabrielle Le Masquerier, Armande Perard, Mathilde Robert, Mathilde Demougin (før 1868) og fru Edmond Jeanmaire.Han var også meisterfor Napoléon-Joseph Bellardel (avant før 1868), Louis-Antoine-Auguste Thomas (før 1867), Jean Sauvagnac (før 1868), Oscar-Pierre Mathieu (før 1869) og Stephen Jacob (før 1868).
Dvergsnipe
Utsjånad
Dvergsnipa vert 14 cm lang, med eit vengespenn på 34-37 cm, og har ein mørk, tynn nebb og mørke føter. Raske rørsler skil arten frå andre vadarar, unnateke dei andre artane i slekta Calidris med mørke føter. Dei hekkende vaksne har eit oransjeaktig bryst, ein kvit hals og ein tydeleg kvit v på ryggen. I vinterdrakt er identifisering vanskelegare.
Utbreiing
Arten hekkar ved kysten og innsjøar i arktiske område i Asia og Europa. Talet på fuglar avheng av populasjonen av lemen. I dårlege lemenår tek «rovfuglar» som jo og snøugle hekkande arktiske vadarar i staden.
Hekking
Fuglane legg reiret med 3-5 egg på marka. Dvergsnipa er polygam, og hannen og hoa kan ha separate kull.
Føde
Fuglane et små virvellause dyr som dei finn på mudderbankar.
Trekktilhøve
Dvergsnipa er ein trekkfugl som flyg til Afrika og det sørlege Asia. Om vinteren og på trekket lever dvergsnipene i flokkar saman med andre artar i same slekta, spesielt myrsnipe.
Triangulær matrise
Ei triangulær matrise i lineær algebra er ein særskild type kvadratisk matrise. Ei kvadratisk matrise er anten øvre eller nedre triangulær. Matrisa vert kalla nedre triangulær om alle element over diagonalen er 0. Om alle element under diagonalen er 0 vert matrisa kalla øvre triangulær.
Ettersom matriselikningar med triangulære matriser er enklare å løysa så er dei særs sentrale i numerisk lineær algebra. Til dømes vil ei LU-faktorisering splitta opp ei matrise i ei nedre og ei øvre triangulær matrise. Ei matriselikning på denne forma kan løysast ved høvesvis forlengssubstitusjon og baklengssubstitusjon.
Framlengssubstitusjon
Løysinga av eit likningssystem på forma Ax=b medan A er ei nedre triangulær matrise kan løysast ved framlengssubstitusjon, definert som:
For i=1,..,n.
Baklengssubstitusjon
Løysinga av eit likningssystem på forma Ax=b der A er ei øvre triangulær matrise kan løysast ved baklengssubstitusjon, definert som:
For.
Blerim
Blerim er ein tidlegare landkommune i regionen Shkodër i Albania. Etter ei admininistrasjonsreform i 2014 inngår han som ei kommunaleining i kommunen Fushë-Arrëz.
Ved folketeljinga i 2011 hadde den dåverande landkommunen Blerim 913 innbyggjarar.
Tidlegare administrativ inndeling
Fram til år 2000 var Blerim ein del av distriktet Pukë. Den dåverande landkommunen omfatta busetnadene:
Sidney Godolphin, 1. jarl av Godolphin
'''Sir Sidney Godolphin, 1. jarl av Godolphin''', KG, PC var ein leiande britisk politikar seint på 1600-talet og tidleg på 1700-talet og guvernør på Scillyøyane.
Karriere
Han kom frå ein gammal familie frå Cornwall. Han vart ein av favorittane til kong Karl II av England, og kom inn i Underhuset for Helston i Cornwall. Han talte sjeldan i Underhuset, og når han gjorde det, så var han kortfatta. Likevel fekk han gradvis rykte for å vere sjefen i Underhuset. I 1668 mekla han mellom kongen og systera hans, prinsesse Henriette Anna (kona til hertugen av Anjou), for å sikre ein avtale med kong Ludvig XIV av Frankrike, der Karl sa opp alliansen med nederlendarane mot fransk betaling. Den 12. september vart Godolphin utpeikt til kongeleg kammertenar med ein pensjon på £500 per år. I 1669 fekk han ei 31 år leige på alle tinngruver i Rialton og Retraigh i Cornwall.
I mars 1679 vart han utpeikt som medlem av Privy Council og i september same året vart han i lag med grev Hyde (sidan jarlen av Rochester) og jarlen av Sunderland, til sjefsforvaltninga av statlege affærar.
Sjølv om han stemnde for Exclusion Bill i 1680, heldt han fram i embetet etter at Sunderland var oppsagt, og i september 1684 vart han Baron Godolphin of Rialton og overtok etter Rochester som First Lord of the Treasury. Etter at Jakob II tok over trona, vart han kammerherre for dronninga, Maria av Modena, og i lag med Rochester og Sunderland, hadde han stor tillit hos kongen. I 1687 fekk han ansvaret for statskassen.
Han var ein av fem i eit råd som kong Jakob utnemnde for å representere han i London då han reiste med armeen sin etter at Vilhelm av Oranien gjekk i land i England. Han vart seinare utpeikt til å forhandle med prinsen. Då Vilhelm tok over trona, var det Godolphin som styrte statsaffærane. Han trekte seg attende i mars 1690, men vart kalla attende november same året og utpeikt til minister.
Han heldt dette embetet i fleire år, og i lag med John Churchill (den framtidige hertugen av Marlborough), dreiv han ein hemmeleg korrespondanse med Jakob II, og det er sagt at han gav Jakob informasjon om eit planlagt åtak på Brest. Etter at Fenwick i 1696 innrømde eit mordforsøk på Vilhelm III, vart Godolphin avslørt og tilbaud seg å seie frå seg stillinga si, men då Tory-partiet kom til makta i 1700, vart han igjen utpeikt som finansminister og heldt dette embetet om lag eit år. Sjølv om han teknisk sett ikkje var ein favoritt hos dronning Anne, vart han etter at ho tok over utpeikt til det gamle embetet sitt, etter sterk anbefaling frå Marlborough. I 1704 vart han òg riddar i Hosebandsordenen og i desember 1706 vart han gjort til grev Rialton og jarl av Godolphin.
Kjelder
''
Thornaby-on-Tees
Thornaby-on-Tees er ein by i grevskapet North Yorkshire i England. Han har kring 22 500 innbyggjarar og ligg på sørsida av elva Tees, 5 km søraust for Stockton-on-Tees og 7 km sørvest for Middlesbrough.
Aspekt i mytologien
Aspekt i mytologien viser til at éin guddom kjem til uttrykk gjennom fleire mytologiske personar. Ein delperson av ein guddom vert kalla eit aspekt av guddommen.
I egyptisk mytologi kunne ein til dømes oppfatta himmelgudinna Hathor som vernar av kongen og ei gudinne for musikk, dans og kjærleik. Ho fanst også i eit farlegare aspekt, i forma Sekhmet som kunne truga menneskja med utrydding.
I tolking av norrøn gudelære er til dømes Skade og Gerd oppfatta som aspekt av Frøya. Hel kan også tolkast som eit aspekt av Frøya.
Sjølv om slike delpersonar står for eigenskapar ved ein guddom, treng dei ikkje høyre til same ætt som guddommen. Eit aspekt av ein ås kan vere ein jotun, dersom aspektet står for ei øydeleggjande side av åsen.
Gram–Schmidts ortogonaliseringsprossess
Gram–Schmidts ortogonaliseringsprossess er ein algoritme for å generera ein ortonormalisert basis (ortogonal basis med norm 1) frå ei gjeven mengde vektorar knytte til eit indreproduktrom med eit gjeve skalarprodukt.
Metoden vart oppkalla etter Erhard Schmidt og Jørgen Pedersen Gram, sjølv om han tidlegare vart teken i bruk i verka til Laplace og Cauchy.
Han vert nytta i dei høva ein ønskjer ein ortonormal/ortogonal basis. Å finna QR-faktoriseringa av ei matrise er i røynda Gram-Schmidts ortogonaliseringsprossess.
Algoritme
Algoritmen er basert på definisjonen av projeksjonar. Ein projeksjon er definert som;
La v_1,..v_n vera resulatet av algoritmen, altså den ortonormale basisen. La vera vektorane det skal konstruerast ein ortonormal basis av. Ein let v_1=x_1 og normaliserer vektoren. Vidare vert vektoren x_2 projektert på vektoren v_1. Ut i frå dette vert v_2vektoren som står ortogonalt på denne projeksjonen, altså. Vidare vert x_3 projektert på flata utspend av v_1 og v_2. Vektoren som står ortogonalt på denne flata er v_3. Med andre ord så vert. Slik held algoritmen fram til ein har konstruert ein ortonormal basis.
Heile algoritmen kan oppsummerast stegvis som For kvart steg vert vektoren v_knormalisert.
Fierzë i Fushë-Arrëz
Fierzë er ein tidlegare landkommune i regionen Shkodër i Albania. Etter ei admininistrasjonsreform i 2014 inngår han som ei kommunaleining i kommunen Fushë-Arrëz.
Ved folketeljinga i 2011 hadde den dåverande landkommunen Fierzë 1 302 innbyggjarar.
Tidlegare administrativ inndeling
Fram til år 2000 var Fierzë ein del av distriktet Pukë. Den dåverande landkommunen omfatta busetnadene:
Neoimpresjonisme
Neoimpresjonisme var ein retning innan målarkunst på 1880- og 1890-talet. Retningen var ei vidareutvikling av teknikken til impresjonistane gjennom eit vitskapleg studium av farge og divisjonisme. Neoimpresjonismen fekk stor tyding or mellom anna fauvistane, og kan seiast å ha blitt etterfølgd av neoplastisisme.
Neoimpresjonismen blei grunnlagd av pointillisten Georges Seurat. Måleriet hans Søndagsettermiddag på La Grand Jatte blei den store attraksjonen på haustutstillinga 1886 som markerte innføringa av neoimpresjonismen som term og teknikk.
Til grupperinga pleier ein også rekna Paul Signac. Nokre tilhengjarar av rørsla - belgiske Henry van de Velde og Georges Lemmen og finske Alfred William Finch - overførte snart dei neoimpresjonistiske idean til kunsthandverk.
Retningen stod i opposisjon mot impresjonismen, og fekk gjennom dette tyding for seinare stilkunst som symbolisme på 1890-talet og ekspresjonisme og kubisme på 1900-talet.
Flums
Flums er ein kommune i valkrinsen Sarganserland i kantonen St. Gallen i Sveits. Kommunen har innbyggjarar  og eit areal på. Kommunesenteret ligg 453 meter over havet.